recursal/SuperWikiNEXT-32B huggingface dataset:
**கன்னியின் காதலி** 1949 ஆம் ஆண்டு வெளிவந்த ஒரு தமிழ்த் திரைப்படமாகும். கே. ராம்நாத் இயக்கத்தில் வெளிவந்த இத்திரைப்படத்தில் எஸ். ஏ. நடராஜன், கே. ஆர். ராம்சிங், அஞ்சலிதேவி மற்றும் பலரும் நடித்துள்ளனர். மாதுரி தேவி இதில் இரட்டை வேடத்தில் நடித்திருந்தார். ஆங்கில நாடகாசிரியரான ஷேக்ஸ்பியரின் பிரபல நகைச்சுவை நாடகமான *பன்னிரண்டாவது இரவு* என்பதைத் தழுவி எடுக்கப்பட்டது இத்திரைப்படம். என். டி. சுந்தரத்தின் வசனத்திலும் வேதாந்தம் ராகவய்யாவின் நடனப்பயிற்சியிலும் உருவான இத்திரைப்படம் சென்ட்ரல் ஸ்டூடியோவில் தயாரிக்கப்பட்டது. கண்ணதாசனின் பாடல்களுக்கு எம். எல். வசந்தகுமாரி பின்னணி பாடினார்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

ஒரே சாயலுள்ள அண்ணன் ஆதித்தனும் தங்கை சந்திரிகாவும் விதிவசத்தால் பிரிக்கப்பட்டு வேறு வேறு இடங்களுக்குச் செல்கின்றனர். (அண்ணனாகவும் தங்கையாகவும் *மாதுரி தேவி* நடிக்கிறார்). தனது பெண்மையைக் காத்துக் கொள்ளும் பொருட்டு ஆண்வேடம் தாங்கி கலைமணி என்ற பெயர் பூண்ட சந்திரிகா, வசந்தபுரி மன்னனின் (*எஸ்.ஏ.நடராஜன்*) ஆஸ்தான கவியாக அமர்ந்து அவனது காதலியான மேகலையிடம் (*அஞ்சலிதேவி*) காதல் தூது செல்கிறாள். கலைமணியை உண்மை வாலிபன் என எண்ணிய மேகலை தன் உள்ளத்தைப் பறி கொடுக்கிறாள். சமயத்தில் ஆதித்தனும் அங்கு வருகிறான். உடன்பிறந்தவர்களின் தோற்றப் பொருத்தத்தால் தோன்றிய குழப்பங்கள் தீர்ந்து மேகலையை ஆதித்தனும், வசந்த குமாரனைச் சந்திரிகாவும் மணக்கின்றனர். கதையும் சுபமாக முடிகிறது.

பாடல்
-----

எஸ். எம். சுப்பையா நாயுடு மற்றும் சி. ஆர். சுப்பராமன் திரைப்படத்திற்கு இசையமைத்தனர். பாடல்களை புதுக்கம்பன் பூமி பாலகதாஸ், கண்ணதாசன் மற்றும் கே. டி. சந்தானம் எழுதினர். இத்திரைப்படத்தில்தான் கண்ணதாசன் அவர்கள் திரையுலகில் அறிமுகமாகி "கலங்காதிரு மனமே" பாடல் வரிகளை எழுதினார். "கலங்காதிரு மனமே" பாடல் முதலில் எழுதி பிறகு இசையமைக்கப்பட்டது.

| எண். | பாடல்கள் | பாடகர்கள் | வரிகள் | நீளம் |
| --- | --- | --- | --- | --- |
| 1 | "கலங்காதிரு மனமே" | கே. வி. ஜானகி | கண்ணதாசன் | 02:37 |
| 2 | "புவி ராஜா" | எம். எல். வசந்தகுமாரி திருச்சி லோகநாதன் | 02:42 |
| 3 | "காரணம் தெரியாமல்" | எம். எல். வசந்தகுமாரி | 02:28 |
| 4 | "கண்டேன் ஐயா" | கே. வி. ஜானகி | 02:19 |
| 5 | "சித்திரை பறவையம்மா" | கே. வி. ஜானகி | 03:07 |
|

"காரணம் தெரியாமல் உள்ளம் சந்தோஷம் கொண்டாடுதே" என்னும் பாடலுக்கு முதலில் கண்ணதாசன் எழுதிய வரி "காரணம் தெரியாமல் உள்ளம் களி கொண்டு கூத்தாடுதே". அப்பொழுது சி. ஆர். சுப்பராமன் அவரிடம் உதவியாளராக பணியாற்றி எம். எஸ். விஸ்வநாதன் அவர்கள் "களி.. கூத்து" போன்ற சொற்கள் கேட்பதற்கு ஓசை நயம் இல்லை என்று கூறி வரிகளை மாற்ற சொல்லியுள்ளார். அப்பொழுது அங்கே வந்த உடுமலை நாராயணகவி அவர்கள் பாடலை "காரணம் தெரியாமல் உள்ளம் சந்தோஷம் கொண்டாடுதே" என்று மாற்றிவிட்டு கண்ணதாசனிடம் திரையுலகில் உள்ளவர்களுக்கு தமிழ் தெரிவதில்லை அதனால் அவர்களுக்கு பிடித்தபடி பாடல் எழுத வேண்டும் என்று கூறியுள்ளார்.

மேற்கோள்கள்
-----------

1. ↑  ராண்டார் கை (10 சனவரி 2009). "Kanniyin Kaadhali 1949". *தி இந்து*.. பார்த்த நாள்: 26 அக்டோபர் 2016.
2. ↑   (in ta) *கன்னியின் காதலி* (பாடல் புத்தகம்). ஜூப்பிடர் பிக்சர்ஸ். 1949. .
3. ↑  S. Theodore Baskaran (23 April 2016). "Of monologues and melodrama". *தி இந்து*. .
4. ↑  "Kannadasan LEGEND Malaysia 2002 vol 14 Legend M S Viswanathan By M Thiravidaselvan" (ஆங்கிலம்). 2022-02-04 அன்று பார்க்கப்பட்டது.
**வெள்ளூற்று பெருமாள் கோவில்** (*Velloottru perumal temple*) தமிழ்நாட்டிலுள்ள சேலம் மாவட்டம், சங்ககிரி வட்டம், அரசிராமணி கிராமம், 4-ஆவது வார்டுக்குட்பட்ட **சூரியகிரி மலைத்தொடர்** அடிவாரத்தில் இயற்கை எழில்மிகு தோற்றத்துடன் அமைந்துள்ள பழமையான விஷ்ணு கோவில். இக்கோவில் காணியாட்சி வேட்டுவக்கவுண்டர் சமூகத்தினருக்குதான், முதல் உரிமை அனைத்தும் வழங்கப்படும். இக்கோவிலின் முதன்மைக் கடவுளான விஷ்ணு, *வெள்ளூற்றுப் பெருமாள்* என அழைக்கப்படுகிறார்.

அமைவிடம்
--------

சேலம் மாவட்டத்திலுள்ள, சங்ககிரி வட்டத்திற்குப்பட்ட , அரசிராமணி கிராமத்திலுள்ள குள்ளம்பட்டிக்கு கிழக்கே சுமார் 3 கிலோமீட்டர் தொலைவில் இருக்கும் சூரியகிரி மலையின் அடிவாரத்தில் அமைந்துள்ளது இத்திருக்கோவில். வெள்ளூற்று பெருமாளை தரிசிக்க சேலம் மார்கமாக வரும் பக்கதர்கள் இடைப்பாடி பஸ்நிலையம் சென்று அங்கிருந்து பவானி, குமாரபாளையம் செல்லும் பேருந்தில் பயணித்து **குள்ளம்பட்டி** பேருந்து நிறுத்தத்தில் இறங்கி கிழக்கே சுமார் 3 கிலோமீட்டர் தூரம் சென்றால் கோவிலை அடைந்துவிடலாம்.

கோவில்
------

இக்கோவிலில் முதன்மைக் கடவுளாக விஷ்ணு, **வெள்ளூற்று பெருமாள்** என்ற பெயருடன் கிழக்குமுகமாகக் காட்சி தருகிறார். இக்கோவிலில் ஆஞ்சநேயர், விநாயகர் , முருகன் மற்றும் கருடாழ்வார் சன்னதிகள் உள்ளது. ஆஞ்சநேயர் சன்னதி மூலவருக்குக்கு எதிரில் அமைந்துள்ளது, ஆஞ்சநேயர் மேற்கு முகமாக மூலவரை பார்த்தவாறு காட்சி தருகிறார்.
விநாயகர் சன்னதி மூலவருக்குக்கு வலப்புறத்தில் குளக்கரையில் கிழக்கு முகமாக பார்த்தவாறு காட்சியளிக்கிறார். முருகன் மூலவருக்கு தென்மேற்கு திசையில் காட்சியளிக்கிறார். கருடாழ்வார் மூலவருக்கு தென்கிழக்கு திசையில் அமைந்துள்ளது.

திருவிழாக்காலம்
---------------

புரட்டாசி மாதம் நான்கு புரட்டாசி சனிக்கிழமை தினத்திலும் புரட்டாசி திருவிழா விமர்சையாக கொண்டாடப்படும் அன்று ஸ்ரீதேவி பூதேவி சமேத வெள்ளூற்று பெருமாள் உற்சவர் கோவிலை உலாவந்து பக்தர்களுக்கு காட்சியளிப்பார். மார்கழி மாதம் வைகுண்ட ஏகாதிசி தினத்தில் வெள்ளூற்று பெருமாளுக்கு சிறப்பு ஆராதனை மற்றும் சிறப்பு வழிபாடுகள் நடத்தப்படும்.

மார்கழி மாதம் மூலம் நட்சத்திரம் தினத்தில் **(*அனுமன் ஜெயந்தி*)** ஆஞ்சநேயருக்கு ஆராதனை மற்றும் சிறப்பு வழிபாடுகள் நடத்தப்படும் .

பூஜை காலம்
----------

வெள்ளூற்று பெருமாள் கோவிலில் தினசரி பூஜைகள் நடத்தப்படும் மற்றும் சனிக்கிழமைகளில் சிறப்பு ஆராதனைகள் நடைபெறும். ஒவ்வொரு பிரதிமாத முதல் ஞாயிற்றுக்கிழமை தினத்தில் ஆஞ்சநேயருக்கு ஆராதனை மற்றும் சிறப்பு வழிபாடுகள் நடத்தப்படும் .

படத்தொகுப்பு
------------

* கோவிலின் முன்புறத்தோற்றம் கிரடி கம்பத்துடன்கோவிலின் முன்புறத்தோற்றம் கிரடி கம்பத்துடன்
* புரட்டாசிக் கிழமையில் உற்சவர் கோவிலை வலம் வரும்போதுபுரட்டாசிக் கிழமையில் உற்சவர் கோவிலை வலம் வரும்போது
* உற்சவர் உலா வருவதற்கு தயாராக இருந்தபோதுஉற்சவர் உலா வருவதற்கு தயாராக இருந்தபோது
* உற்சவர் வருகையின்போதுஉற்சவர் வருகையின்போது
* உற்சவர் உலா வருகையில் பக்தர்கள் கோவில் மண்டபத்தின் மேல் இருந்து ஆசி பெறும் காட்சிஉற்சவர் உலா வருகையில் பக்தர்கள் கோவில் மண்டபத்தின் மேல் இருந்து ஆசி பெறும் காட்சி

குறிப்புகள்
-----------

1. ↑  "மாவட்டம் முழுவதும் கோவில்களில் அனுமன் ஜெயந்தி விழா". *தினத்தந்தி*.. பார்த்த நாள்: January 10, 2016.
2. ↑  "பெருமாள் கோயில்களில் சிறப்பு வழிபாடு". *தினகரன்*.. பார்த்த நாள்: Septemper 27, 2016. 
[*தொடர்பிழந்த இணைப்பு*]
எட்வினா மவுண்ட்பேட்டன்
**எட்வினா மவுண்ட்பேட்டன்**  (Edwina Cynthia Annette Mountbatten, Countess Mountbatten of Burma née Ashley; 28 நவம்பர்  1901 – 21 பிப்பிரவரி  1960)   என்பவர் மவுண்ட்பேட்டன் பிரபுவின் மனைவி ஆவார்.  மவுண்ட்பேட்டன் பிரபு இந்தியாவின் வைசிராயாகப் பதவி வகித்த காலத்தில் எட்வினா வைசிராயினியாக இந்தியாவில் வாழ்ந்து வந்தார்.

வாழ்க்கைக் குறிப்புகள்
----------------------

### திருமணம்

எட்வினாவின் தந்தை  அரசியல்வாதியும், நாடாளுமன்ற உறுப்பினரும், பெரும் செல்வந்தருமான   வில்ப்ரெட் வில்லியம் ஆஸ்லி ஆவார். இவருடைய மூதாதையர் பிரபுக்கள் வழியினர் ஆவர்.
எட்வீனா 1920 இல்  லூயி மவுண்ட்பேட்டனைச் சந்தித்தார். இவர்களுடைய திருமணம் 1922 சூலை 18 இல் நடந்தது. திருமணத்தில் 8000 பேர் கலந்து கொண்டார்கள். பல அரசக்  குடும்பங்கள் இத் திருமணத்தில் கலந்து கொண்டன.

### இந்தியாவில்

இந்திய விடுதலை பெற்ற காலகட்டத்திலும், இந்தியா பாக்கிசுத்தான் பிரிவினையின் போதும் எட்வினாவின் பங்களிப்புகள் வரலாற்றில் குறிக்கத்தக்கன. 
இரண்டாம் உலகப்போர் நிகழ்ந்தபோது, போரினால் பாதிக்கப்பட்டோருக்குத் தம்மால் ஆன  உதவிகளைச்   செய்ய வேண்டும் என எண்ணினார். 1942 இல் செயின்ட் ஜான் ஆம்புலன்ஸ் பிரிகட் மேற்பார்வையாளராக அமர்த்தப்பட்டார். 1945 இல் தி கிழக்கு ஆசியாவில் போர்க் கைதிகளின் மறு வாழ்வு பணிகளுக்கு உதவி செய்தார். 1943 இல் சிபிஈ என்ற விருதும் 1946 இல் ராயல் விக்டோரியன் ஆர்தர் விருதும் இவருக்கு வழங்கப்பட்டது. அமெரிக்கன் செஞ்சிலுவைப் பதக்கமும் இவருக்குக் கிடைத்தது.

மேற்கோள்கள்
-----------

1. ↑  GRO Register of Births: MAR 1902 1a 434 ST GEO HAN SQ = London

வெளியிணைப்புகள்
---------------

விக்கிமீடியா பொதுவகத்தில்,  
 ***Edwina Mountbatten***   
என்பதின் ஊடகங்கள் உள்ளன. 

* Tribute & Memorial website பரணிடப்பட்டது 2017-04-30 at the வந்தவழி இயந்திரம், MountbattenofBurma.com]. Retrieved 2 July 2017.
**உண்மைநிலை நிகழ்ச்சி** அல்லது **யதார்த்த நிகழ்ச்சி** (Reality) என்பது தொலைக்காட்சி நிகழ்ச்சியின் ஒரு வகையாகும். இது முன்கூட்டியே படமாக்கப்படாத நிஜ வாழ்க்கை சூழ்நிலைகளை ஆவணப்படுத்துகிறது, இது பெரும்பாலும் தொழில்முறை நடிகர்களைக் காட்டிலும் அறியப்படாத நபர்களைக் கொண்டுள்ளது.

யதார்த்த தொலைக்காட்சி நிகழ்ச்சிகள் 1990 களின் முற்பகுதியில் "ரியல் வேர்ல்ட்" மற்றும் 2000 களின் முற்பகுதியில் *சர்வைவர்*, *ஐடல்ஸ்* மற்றும் பிக் பிரதர் போன்ற நிகழ்ச்சிகள் உலகளாவிய வெற்றிகளுடன் முக்கியத்துவம் பெற்றது, இவை பல நாடுகளிலும் மறு செய்யப்பட்டு ஒளிபரப்பானது. யதார்த்த தொலைக்காட்சி நிகழ்ச்சி களில் பங்குபெற விரும்புவோர் நேரடியாக அல்லது காணொளி மூலம் தேர்வாகப்படுகின்றார்கள். போட்டியாளர்கள் போட்டி அடிப்படையிலாக படிப்படியாக நீக்குவதைக் கொண்டிருக்கின்றனர், அவை நீதிபதிகள் குழு அல்லது நிகழ்ச்சியின் பார்வையாளர்களாகவும் இருக்கலாம்.

ஆவணப்படங்கள், தொலைக்காட்சி செய்திகள், விளையாட்டு தொலைக்காட்சி நிகழ்ச்சி, பேச்சு நிகழ்ச்சிகள் மற்றும் விளையாட்டு நிகழ்ச்சிகள் பொதுவாக யதார்த்த தொலைக்காட்சி நிகழ்ச்சியாக வகைப்படுத்தப்படுவதில்லை.

தமிழ் தொலைக்காட்சியில் யதார்த்த நிகழ்ச்சிகள் 2000 ஆம் ஆண்டு காலப் பகுதியில் ஆரம்பிக்கப்பட்டது. சன் தொலைக்காட்சியில் ஒளிபரப்பான *சப்தஸ்வரங்கள்*, ஜெயா தொலைக்காட்சியில் ஒளிபரப்பான *ரகமாலிகா*, விஜய் தொலைக்காட்சியின் எயார்டல் சூப்பர் சிங்கர் போன்ற பல பாட்டு நிகழ்ச்சிகள் ஒளிபரப்பானது. அதே தருணம் தமிழ் தொலைக்காட்சித்துறை நடனந்திருக்கும் முக்கியத்துவம் அளிக்கப்பட்டு ஜோடி நம்பர் ஒன், மானாட மயிலாட, மஸ்தானா மஸ்தானா, சூப்பர் டான்சர், போன்ற பல நடன நிகழ்ச்சிகள் ஒளிபரப்பானது. 2010 ஆம் ஆண்டு காலப்பகுதிக்கு பிறகு அமெரிக்கா மற்றும் பிற நாட்டு யதார்த்த நிகழ்ச்சிகள் போன்று பிக் பாஸ் தமிழ், எங்க வீட்டு மாப்பிள்ளை, வில்லா டு வில்லேஜ், நீங்களும் வெல்லலாம் ஒரு கோடி, டான்ஸ் விஸ் டான்ஸ், சோப்பனா சுந்தரி, யார் அந்த ஸ்டார் 2020 போன்ற பல நிகழ்ச்சிகள் ஒளிபரப்படுகின்றன.

மேற்கோள்கள்
-----------

1. ↑  Hill, Annette (2005). *Reality TV: Audiences and Popular Factual Television*. Routledge. பன்னாட்டுத் தரப்புத்தக எண்:978-0-415-26152-4. .
2. ↑  "The Hindu - A musical search". *தி இந்து*. 2008-06-30. Archived from the original on 2008-07-04.. பார்த்த நாள்: 13 March 2015.

| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
**சிம்லா மஞ்சள் காமாலை நோய்ப்பரவல்** (*Shimla jaundice outbreak* ) இந்தியாவின் வட இந்திய நகரமான சிம்லாவில் 2015 ஆம் ஆண்டு திடீரென்று பரவிய மஞ்சள் காமாலை நோய் ஆபத்தைக் குறிக்கிறது. சிம்லா நகரில் 2015 ஆம் ஆண்டு திசம்பர் மாதத்தில் மஞ்சள் காமாலை நோய் முதலில் பதிவாகத் தொடங்கியது.  2016 ஆம் ஆண்டு மார்ச்சு மாத நிலவரப்படி நோய்ப்பரவல் தொடர்ந்து நடந்து கொண்டிருந்தது. மூன்று கழிவுநீர் சுத்திகரிப்பு நிலையங்களின் கழிவுநீர் அசுவானி குத் நீர் திட்டத்தில் கலப்பதால் இந்நோயப் பரவல் மேலும் தீவிரமடைந்தது.  அதிகாரப்பூர்வ மதிப்பீடுகள் மஞ்சள் காமாலை நோயால் 10 பேர் இறந்தனர் மற்றும் 1600 பேர் நோயில் பாதிக்கப்பட்டனர் என்று தெரிவித்தன. ஆனால் அதிகாரப்பூர்வமற்ற மதிப்பீடுகள் பாதிக்கப்பட்டவர்களின் எண்ணிக்கை 10,000 பேருக்கும் அதிகமானதாகக் கூறின. சிம்லாவில் உள்ள மொத்த குடும்பங்களில் பாதி பேர் இத்தொற்று நோயைக் கொண்டிருந்தனர் என்றும் இத்தகவல் தெரிவித்தது. 

சிம்லாவின் நீர்வழங்கல் திட்டத்தில் வழங்கப்பட்ட தண்ணீரில் மஞ்சள் காமாலை ஈ வைரசு கலந்து மாசுபட்டதே இத்திடீர் நோய்ப் பரவலுக்கான காரணமாகும். அசுவானி குத் நதி அமைப்பில் வெளியேற்றப்பட்ட முறையற்ற கழிவுநீரில் இருந்து இந்நோய் உருவானது. மஞ்சள் காமாலை ஈ வைரசு பொதுவாக பாதிக்கப்பட்ட நபர்களின் கல்லீரலைத் தாக்குகிறது, இதனால் மஞ்சள் காமாலை நோய் ஏற்படுகிறது.  அசுத்தமான நீர் கழிவுநீர் சுத்திகரிப்பு நிலையங்களின் கீழே உள்ள நகரின் நீர் வழங்கல் திட்டத்தில் கலக்கிறது. குளிர்கால மாதங்களில் இந்த பிரச்சினை தீவிரமடைகிறது. குறைந்த மழைப்பொழிவு காரணமாக நீரளவு குறைந்து போவதால் வைரசின் செறிவு அதிகமாகிவிடுகிறது.

மேற்கோள்கள்
-----------

1. ↑  Bisht, Gaurva (28 February 2016). "Shimla battles worst jaundice outbreak since 1947". *Hindustan Times*. .
2. ↑  Sharma, Ashwani (20 February 2016). "Jaundice outbreak in Shimla: 10 dead". *The Indian Express*. .
3. ↑  Chauhan, Kuldeep (2 March 2016). "Jaundice threat looms due to 'misplaced' STPs". *The Tribune*. .
4. ↑  "Viral Hepatitis". *Centers for Disease Control and Prevention*. US Department of Health and Human Services. 30 March 2016 அன்று பார்க்கப்பட்டது.
**தொழிலக தானுந்தி**  
The grey/green cylinder is the brush-type DC motor. The black section at the bottom contains the planetary reduction gear, and the black object on top of the motor is the optical rotary encoder for position feedback. This is the steering actuator of a large robot vehicle.
**தானுந்தி** (ஆங்கிலத்தில்: servomotor) சுழலும் அல்லது நேரியல் இயக்கியாகும்('actuator'), இது இயக்கியின் கோண மற்றும் நேரியல் இருப்பிடம், வேகம் மற்றும் முடுக்கம் ஆகியவற்றினை துல்லியமான கட்டுப்படுத்துகிறது.. இந்த மோட்டாரானது உணரி('sensor') மற்றும் வேகக் கட்டுப்பாடு கருவியுடன் இணைந்து இயக்கியின்('Actuator') நகர்வினை துல்லியமாக கட்டுப்படுத்துகிறது. 

தானுந்தி மூடிய சுற்றுக் கட்டுப்பாடு ('closed loop control') யுக்தியின் அடிப்படையில், இயக்கியின் தற்போதைய இருப்பிடத்தினை உணரிகளால் அறிந்து அதன் இறுதி இலக்கு அல்லது நகர்வினை கட்டுப்படுத்துகிறது. 

தானுந்திகள் அதிக செயல்திறன் தேவைப்படும் இடங்களான ரோபாடிக்ஸ், சி.என்.சி இயந்திரங்கள் அல்லது தானியங்கு உற்பத்தி நிலையங்களில் பயன்படுத்தப்படுகின்றன. மற்ற இடங்களில் திறந்த சுற்றுக் கட்டுப்பாடு ('open loop control') யுக்தியின் அடிப்படையில் இயங்கும் படிநிலை இயக்கிகள் பயன்படுகின்றன. தானுந்திகள் செயற்படும்பொழுது மட்டுமே மின்சாரத்தினை உபயோகிக்கிறது மற்ற நேரங்களில் இது இயங்கா('off') நிலையில் உள்ளன. ஆனால் படிநிலை இயக்கிகளில் மின்சாரம் தொடர்ந்து பயன்பாட்டில் இருக்கும்.

சான்றுகள்
---------

1. ↑
**தானேதி வனிதா** (*Taneti Vanitha*) என்பவர் இந்தியாவைச் சேர்ந்த ஓர் அரசியல்வாதியாவார். 2022 ஆம் ஆண்டு முதல் ஆந்திரப் பிரதேச அரசாங்கத்தில் உள்துறை, சிறை, தீயணைப்பு சேவைகள் மற்றும் பேரிடர் மேலாண்மை அமைச்சராக உள்ளார். இவர் மேற்கு கோதாவரி மாவட்டம் கொவ்வூர் சட்டமன்றத் தொகுதியிலிருந்து ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டவர் ஆவார். ஆந்திரப் பிரதேசம் பிரிப்பதில் தெலுங்கு தேசம் கட்சியின் நிலைப்பாட்டின் காரணமாக இவர் தெலுங்கு தேசம் கட்சியிலிருந்து வெளியேறினார். பின்னர் ஒய். எஸ். ஆர். காங்கிரசு கட்சியில் சேர்ந்து கொவ்வூரில் போட்டியிட்டார்.

தொழில்
------

வனிதா தெலுங்கு தேசம் கட்சி சார்பாக 2009ஆம் ஆண்டு கோபாலபுரம் சட்டமன்றத் தொகுதி உறுப்பினராகத் தேர்ந்தெடுக்கப்பட்டார் ஆனால் நவம்பர் 2012-ல் ஒய். எஸ். ஆர். காங்கிரசு கட்சிக்கு மாறினார். 2019ஆம் ஆண்டு கொவ்வூரிலிருந்து சட்டமன்றத் தேர்தலில் போட்டியிட்டு 25000 வாக்குகள் பெரும்பான்மையில் வெற்றி பெற்று ஒய். எஸ். ஜெகன் மோகன் ரெட்டி அமைச்சரவையில் பெண்கள் மற்றும் குழந்தைகள் நலத்துறை அமைச்சராக நியமிக்கப்பட்டார். ஏப்ரல் 2022 இல் அமைச்சரவை மறுசீரமைப்பு, உள்துறை மற்றும் பேரிடர் மேலாண்மை அமைச்சராக வனிதா நியமிக்கப்பட்டார்.

மேற்கோள்கள்
-----------

1. ↑  Amarnath K. Menon (November 1, 2012). "More MLAs from the Congress and the TDP are shifting to the fledgling party". *India Today*.
2. ↑  "Telugu Desam Party suspends yet another MLA". 31 October 2012 – www.thehindu.com வழியாக.
Nettapakkam Map
**நெட்டப்பாக்கம்** என்பது புதுச்சேரி மாநிலத்தைச் சேர்ந்த ஓர் ஊராகும். இது புதுச்சேரி மாநிலத்தின் மேற்குப் பகுதியில் உள்ளது.

வரலாறு
------

பிரெஞ்சுக்காரர்கள் இந்தியாவை விட்டு வெளியேறிய பிறகு, புதுச்சேரி இந்தியாவோடு இணைந்ததில், நெட்டப்பாக்கம் இன்றியமையாத பங்கு வகித்தது.

மக்கள் தொகை
-----------

நெட்டப்பாக்கத்தில் மக்கள் தொகை 25,5003 (2001 கணக்குப்படி) .
இதில் 50 விழுக்காடு ஆண்கள், மற்றும் 50 விழுக்காடு பெண்கள். கல்வி பயின்றோர் 81.9 விழுக்காடு. இதில், ஆண்கள் 88.89 விழுக்காடு, பெண்கள் 74.13 விழுக்காடு. நெட்டப்பாக்கத்தில், 10 விழுக்காட்டினர் 6 வயதுக்கும் கீழ்ப்பட்டவர்கள்.

புவியியல்
---------

நெட்டப்பாக்கம் புதுச்சேரி நகரத்தில் இருந்து 25 கி.மீ. தொலைவில் உள்ளது. இது **புதுச்சேரி-மடுக்கரை** நெடும் பாதை வழியாகப் புதுச்சேரி நகரத்துடன் இணைக்கப்பட்டுள்ளது.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
சமையல் பெயர் சொல்லி விரலை எண்ணல்
குழந்தை கையில் பருப்பு கடைதல் - நடிப்பு
**பருப்பு கடை**, "பருப்பு கடை" எனத் தொடங்கும் பாடலுடன் குழந்தைகளோடு தாய்மார் விளையாடும் விளையாட்டு. 

முதலில் தாய் குழந்தையின் கையிலுள்ள ஒவ்வொரு விரலையும் தொட்டு, சோறு, பருப்பு, நெய், குழம்பு - என்று 10 விரலுக்கும் 10 சமைத்த உணவின் பெயரைச் சொல்வாள்.

பின்னர் குழந்தைகளின் தொடு-உணர்வை வலிமைபெறச் செய்யும் விளையாட்டு இது. குழந்தையின் கையை விரித்துப் பிடித்துக்கொண்டு தாய் தன் முழங்கையால் பருப்பு கடைவது போலச் செய்துகொண்டு பாடுவாள். 

பருப்பு கடை பருப்பு கடை
அப்பாவுக்குக் கொஞ்சம்
அம்மாவுக்குக் கொஞ்சம்
பாட்டிக்குக் கொஞ்சம்
தாத்தாவுக்குக் கொஞ்சம்
பாப்பாவுக்குக் கொஞ்சம்
எனச் சொல்லி ஊட்டுவதுவது போல நடிப்பாள். 

கடைசியில் குழந்தையின் கையை நீட்டிப் பிடித்து அதன்மேல் தன் ஆள்காட்டி விரலையும் நடுவிரலையும் லேசாக நடத்திக் கூசுமாறு செய்வாள். அப்போது கூச்சம் வராவிட்டால் கைகளின் தோள்பட்டைக்குக் கீழ் உள்ள கமுக்கட்டைத் தொட்டுக் கூசுமாறு செய்வாள். 

குழந்தையின் அழுகையை நிறுத்தவும் இந்த விளையாட்டைத் தாய் நடத்துவாள்.

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)

கருவிநூல்
---------

* ஞா.தேவநேயப் பாவாணர், தமிழர் விளையாட்டுக்கள், சைவ சித்தாந்த நூற்பதிப்புக் கழக வெளியீடு, 1954
* இரா.பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவன வெளியீடு, 1980
**பருப்பொருளியல்** (அ) **பருவினப் பொருளியல்** (Macroeconomics) என்பது, பொருளியலின் இரு பெரும் பிரிவுகளில் ஒன்றாகும். மற்றொன்று நுண்பொருளியல் (microeconomics) ஆகும். பருப்பொருளியல் நாடுசார் அல்லது மண்டலம்சார் பொருளாதாரச் செயற்பாடு, கட்டமைப்பு, நடத்தை ஆகியவற்றுடன் தொடர்புள்ளது. ஒரு நாட்டினுடைய பொருளாதாரத்தின் கட்டமைப்பு மற்றும் அதனுடைய செயல்திறன் ஆகியவற்றின் மீது தாக்கத்தை ஏற்படுத்த கூடிய எந்த ஒரு விஷயமும் பருவினப் பொருளியல் சார்ந்ததாகும். பருப்பொருளியல், மொத்த உள்நாட்டு உற்பத்தி (GDP), வேலையின்மை வீதம், விலைச் சுட்டெண் போன்றவற்றை ஆய்வு செய்வதன் மூலம், முழுப் பொருளாதாரமும் எவ்வாறு செயற்படுகிறது என்பதைப் புரிந்து கொள்ள முயல்கிறது. தேசிய வருமானம், விளைவு, நுகர்வு, வேலையின்மை, பணவீக்கம், சேமிப்பு, முதலீடு, பன்னாட்டு வணிகம், பன்னாட்டு நிதியம் போன்றவற்றுக்கு இடையிலான தொடர்புகளை விளக்கும் மாதிரிகளை பருப்பொருளியலாளர்கள் உருவாக்குகின்றனர். ஒரு நாட்டின் மொத்த உள்நாட்டு உற்பத்தி, வேலையின்மை விகிதம ஆகியவற்றை குறைக்க ஆரசாங்கம் தீட்டும் செயல்திட்டம், நாட்டின் நிதி கொள்கை (Fiscal policy), ஒரு நாட்டின் பண அமைப்பை கட்டுபடுத்த மத்திய வங்கி தீட்டும் பணவியல் கொள்கை (monetary policy), வணிக சுழற்சிகள் (Business cycles), பணவீக்கம் (inflation) மற்றும் பணவாட்டம் (deflation) இவை அனைத்துமே பருவினப் பொருளியல் கீழ் வருவனவாகும். மாறாக நுண்பொருளியலில், நிறுவனங்கள், நுகர்வோர் போன்ற தனிக் காரணிகளின் செயற்பாடுகளும், எவ்வாறு அவற்றின் நடத்தைகள் குறிப்பிட்ட சந்தையில் காணும் விலைகள், அளவு என்பவற்றைக் கட்டுப்படுத்துகின்றன என்பதும் ஆய்வு செய்யப்படுகின்றது.
வெள்ளெருக்கு வேரைப் பயன்படுத்தி வடிக்கப்படும் விநாயகர் சிலைகள் **வெள்ளெருக்கு விநாயகர் சிலைகள்** (பிள்ளையார்) என்றழைக்கப்படுகின்றன.

நம்பிக்கைகள்
------------

வெள்ளெருக்கு வேருக்கு தெய்வீக சக்தியுள்ளது. எனவே இந்த வேரைப் பயன்படுத்தி வடிக்கப்படும் சிலையும் மிகுந்த சக்தி வாய்ந்ததாகும். வெள்ளெருக்கு விநாயகர் வழிபாடு மிகவும் சிறப்புடையதாகக் கருதப்படுகிறது. வீட்டிலோ அல்லது பொது இடங்களிலோ ஒரு சுத்தமான இடத்தில் வெள்ளெருக்கு விநாயகரை வைத்து வழிபடலாம். விநாயகருக்கு நீரில் அபிஷேகம் செய்தல் கூடாது. அடிக்கடி கைகளால் தீண்டி வழிபடுவதைத் தவிர்க்க வேண்டும். அத்தர், புனுகு, சவ்வாது முதலிய நறுமணப் பொருட்களைச் அணிவிக்கலாம். உலர்ந்த பூக்களைச் சூட்டலாம். இவ்வாறு வழிபாடு செய்பவருக்கு அனைத்து நலன்களும் கைகூடும். செல்வம், செல்வாக்கு, பெருமை கூடும். பீடைகள் ஒழியும். பனிரெண்டு ஆண்டுகட்கு மேல் வளர்ந்த வெள்ளெருக்கு வேரில் விநாயகரது வடிவம் சுயம்புவாகத் தோன்றும் என்கிறார்கள். இது போன்ற சுயம்பு விநாயகர்கள் தோன்றியதாக பத்திரிகை வாயிலாக அறிய முடிகிறது. இது போன்ற சுயம்பு விநாயகர்கள் அற்புத சக்தி வாய்ந்தவர்கள்.

சிலை வடிப்பு
------------

வெள்ளெருக்கு விநாயகர் சிலை வடிக்கும் கைவினைக் கலைஞர்களை பல கோவில்களின் எதிரே காணலாம். சென்னைக்கு அருகில் ஒரகடத்தில் வெள்ளெருக்கு விநாயகர் கோவில் உள்ளது. இங்கே முறைப்படி வெள்ளெருக்கு விநாயகரை தயாரித்து விற்பனையும் செய்கிறார்கள். வெள்ளெருக்கு செடிக்கு உயிர்ப்பு சக்தி உள்ளதால், அதனைப் பார்த்தவுடன் வெட்டிவிடாமல் சில பரிகார முறைகளை கடைப்பிடிக்கச் சொல்கிறார்கள். சிலை வடிக்க தேர்வு செய்யும் வெள்ளெருக்கு வேர் நன்கு முற்றி பக்குவப்பட்டிருக்க வேண்டும். வடக்கு நோக்கிச் செல்லும் வேரைத் தேர்ந்தெடுத்து அதில் விநாயகர் உருவம் செதுக்கி வழிபடுதல் சிறப்பு என கருதப்படுகிறது.

வெள்ளெருக்கு தலமரம்
-------------------

திருஎருக்கத்தம்புலியூர், திருக்கானாட்டுமுள்ளூர் ஆகிய சிவன் கோவில்களில் தலமரம் வெள்ளெருக்கு ஆகும். எருக்கத்தம்புலியூரில் விழாக் காலங்களில் வெள்ளெருக்கம் பூவால் பூசிக்கப்படுகிறது. திருக்கானாட்டுமுள்ளூரில் வெள்ளெருக்குடன் அத்தியும் தலமரமாக உள்ளது. வட திருமுல்லைவாயில் மாசிலாமணீஸ்வரர் கோவிலில் சுவாமி சன்னதியில் மிகப் பெரிய இரண்டு வெள்ளெருக்குத் தூண்கள் உள்ளன.

மருத்துவ குணம்
--------------

புதர்செடி வகையைச் சேர்ந்த வெள்ளெருக்கு அல்லது வெள்ளை எரு‌க்கு (Calotropis procera, dogbane family, Apocynaceae) ஒரு மருத்துவ குணம் வாய்ந்த தெய்வீக மூலிகையாகும். அரிதான பொருள் (புதையல், ரத்தினங்கள், சிலைகள் பதுக்கி வைத்திருக்கும் இடங்களில்) இருக்கும் இடத்தில்தான் வெள்ளெருக்கு செடி முளைக்கும் என சங்க கால நூல்களில் குறிப்பிடப்பட்டுள்ளது. வெள்ளெருக்கு வேர் பாம்புக்கு ஆகாது என்று சொல்லி யிருக்கிறார்கள். சக்தி வாய்ந்த வெள்ளெருக்குச் செடியின் இலை, பூ, பால், பட்டை, வேர் முதலியன மருத்துவப் பயனுடையது. வெள்ளெருக்கிலிருந்து மருத்துவ குணங்களின் அடிப்படையாக உள்ள சைகுளோ சேடால், புரோசெஸ்டிரால், கலோடிரோஃபின், கைகேன்சியோல் சைரியோ ஜெனின் போன்ற பல வேதிப்பொருட்கள் பிரித்தெடுக்கப்பட்டுள்ளன.

உள்ளிணைப்பு
-----------

1. Calotropis procera
2. விநாயகர்

வெளி இணைப்பு
------------

1. வெள்ளெருக்கு விநாயகர்!
2. வெள்ளெருக்கு விநாயகரை உருவாக்குவது எப்படி?
ஒரு குழுவைச் சேர்ந்தவர்கள் தொலைநோக்குப் பார்வையின்றி தனிப்பட்ட உடனடி ஆதாயத்துக்காக செயல்பட்டு அதன் விளைவாக நீண்ட காலப் பலன்களை இழப்பார்கள் எனின் அவர்கள் ஒரு **சமூகப் பொறி**யில் (*Social trap*) சிக்கியுள்ளனர் எனப்படும். இந்நிலைக்கான எடுத்துக்காட்டுகள்: அளவுக்கு அதிகமாக மீன்பிடித்து மீன் வளங்கள் வற்றிப்போதல், கால்நடைகளை புல்வெளிகளில் அதிக நேரம் மேயவிட்டு மேய்ச்சல் வெளிகளைக் காலி செய்தல், மின் பற்றாகுறை நிலவும் வெப்பம் மிகுந்த காலங்களில் அதிகளவில் மின் சாதனங்களைப் பயன்படுத்தி பெரும் மின்வெட்டு ஏற்படுத்துதல் போன்றவை.

"சமூகப் பொறி" என்ற பெயர் முதன் முதலில் 1973 *அமெரிக்கன் சைக்காலஜிஸ்ட்* ஆய்விதழில் ஜான் பிளாட் எழுதிய ஆய்வுக் கட்டுரையில் இடம்பெற்றது. பிளாட்டும் பிற உளவியலாளர்களும் முன்பு கேரட் ஹார்டின் அறிமுகப்படுத்திய பொதுமங்களின் அவலம் என்ற கோட்பாட்டினை மேலும் விரிவாக்கினர்.

மேற்கோள்கள்
-----------

1. ↑  Platt, J. (1973). "Social Traps". *American Psychologist* **28** (8): 641–651. doi:10.1037/h0035723.
2. ↑  Cross, J. G. & Guyer, M. J. (1980). *Social Traps*. Ann Arbor: University of Michigan Press. பன்னாட்டுத் தரப்புத்தக எண்:0-472-06315-4. .
3. ↑  Hardin, G. (1968). "The Tragedy of the Commons". *Science* **162** (3859): 1243–1248. doi:10.1126/science.162.3859.1243. பப்மெட்:5699198.

| * பா
* உ
* தொ
எதிர்பாராத விளைவுகள் |
| --- |
| 
* அபிலீன் தோற்றமுரண்
* பட்டாம்பூச்சி விளைவு
* நாகப்பாம்பு விளைவு
* தோல்வி நிலை மற்றும் விளைவு பகுப்பாய்வு
* ஹாத்தார்ன் விளைவு
* ஹட்பெரின் விதி
* தலைகீழ் விளைவுகள்
* மர்பியின் விதி
* ஆஸ்பார்ன் விளைவு
* உடைந்த சன்னல் உவமை
* கெடு வெகுமதி
* பொருத்தத் தோற்றமுரண்
* இடர் ஈடு
* தற்பிழையாகும் வருவதுரைத்தல்
* தன்னையே முறியடிக்கும் யோசனை
* சேரந்தீவம்
* சமூகப் பொறி
* ஸ்ட்ரெய்சண்ட் விளைவு
* பொதுமங்களின் அவலம்
* சிறிய முடிவுகளின் கொடுமை

 |
***ரெண்டு*** (*Rendu*) 2006 ஆம் ஆண்டு மாதவன், ரீமாசென், அனுஷ்கா மற்றும் வடிவேலு நடிப்பில், சுந்தர் சி. இயக்கத்தில், குஷ்பூ தயாரிப்பில், டி. இமான் இசையில் வெளியான தமிழ் நகைச்சுவை அதிரடித் திரைப்படம். மாதவன் இரு வேடங்களில் நடித்த திரைப்படம் ஆகும்.

கதைச்சுருக்கம்
--------------

சென்னைக்கு வேலை தேடி வரும் சக்தி (மாதவன்) பொருட்காட்சியில் மாயவித்தை தொழில் செய்துவரும் தன் மாமா கிரிகாலனுடன் (வடிவேலு) தங்குகிறான். அதே பொருட்காட்சியில் அவர்களுக்குப் போட்டியாக கடற்கன்னியாக வேடமிட்டு தொழில் செய்துவருபவள் வள்ளி (ரீமாசென்). சக்தியும் வள்ளியும் ஒருவரையொருவர் விரும்புகின்றனர்.

இதே சமயம் வெவ்வேறு இடங்களில் நடக்கும் கொலைகளைப் புலனாய்வு செய்யும் காவல் அதிகாரிக்கு (பாக்கியராஜ்) அந்தக் கொலையாளியின் புகைப்படம் கிடைக்கிறது. அந்தப் புகைப்படத்தில் இருக்கும் கொலையாளியின் உருவம் சக்தியைப் போல இருப்பதால் நிரபராதியான சக்தி கைது செய்யப்படுகிறான். தான் செய்த கொலைகளுக்கு ஒரு நிரபராதி கைது செய்யப்பட்டதை அறியும் கண்ணன், (மாதவன் 2) கிரிகாலன் மற்றும் வள்ளியின் உதவியுடன் சக்தியைக் காப்பாற்றுகிறான். தான் அந்த கொலைகளைச் செய்ததற்கான காரணத்தைக் கூறுகிறான்.

கண்ணனின் குடும்பத்தினர் அனைவரும் அவன் காதலி ஜோதி (அனுஷ்கா) உட்பட ஒரு திருமண மண்டபத்தில் நடைபெறும் தீவிபத்தில் இறக்கின்றனர். அந்த விபத்திலிருந்து தப்பிக்கும் கண்ணன் தன் பார்வையை இழக்கிறான். ஆனால் நடந்தது விபத்தல்ல தங்களின் எதிரிகள் திட்டமிட்டு செய்த கொலை என்று அறியும் கண்ணன் அதற்குக் காரணமானவர்களைக் கொன்று பழிதீர்க்கிறான்.

கண்ணன் செய்வது சட்டப்படி தவறாக இருந்தாலும் அவன் பக்கம் இருக்கும் நியாயத்தை உணரும் சக்தி அவனுக்கு உதவ முடிவுசெய்கிறான். இருவரும் சேர்ந்து எதிரிகளை அழித்தார்களா? என்பதே முடிவு.

நடிகர்கள்
---------

* மாதவன் - சக்தி / கண்ணன்
* ரீமாசென் - வள்ளி
* அனுஷ்கா - ஜோதி
* வடிவேலு - கிரிகாலன்
* கே. பாக்யராஜ் - சி.பி.ஐ
* மணிவண்ணன் - பொருட்காட்சி உரிமையாளர்
* சந்தானம் - சீனு
* நிகிதா பலேக்கர் - மஞ்சுளா
* பாலா சிங் - ரத்னசாமி
* ஷியாம் கணேஷ்
* தேவதர்ஷினி
* தாரிகா
* மயில்சாமி
* மதன் பாப்
* ஏ. சி. முரளிமோகன்
* நீலு
* கிரேன் மனோகர்
* ரவிபிரகாஷ்
* தம்பி ராமையா
* ஹரிராஜ்

தயாரிப்பு
---------

அனுஷ்கா இப்படத்தின் மூலம் தமிழில் அறிமுகமானார்.

1993 இல் ரசினிகாந்த் தயாரிப்பு மற்றும் நடிப்பில் வெளியான வள்ளி திரைப்படத்தின் கதாநாயகன் ஹரிராஜ் இப்படத்தில் வில்லனாக நடித்தார்.

இசை
---

படத்தின் இசையமைப்பாளர் டி. இமான். பாடலாசிரியர்கள் பா. விஜய் மற்றும் தபுசங்கர்.

| வ.எண் | பாடல் | பாடகர்கள் |
| --- | --- | --- |
| 1 | யாரோ எவளோ | ரஞ்சித் |
| 2 | குறை ஒன்றுமில்லை | ஆதர்ஷ், ஜெய் |
| 3 | மொபைலா மொபைலா | டி. இமான், மாயா |
| 4 | நீ என் தோழியா | நரேஷ் ஐயர், சுஜாதா |
| 5 | வரட்டா வரட்டா | ஆதர்ஷ், லாவண்யா |

மேற்கோள்கள்
-----------

1. ↑  "மாதவன் இரு வேடங்கள்".
2. ↑  "ரீமா vs அனுஷ்கா".
3. ↑  "வள்ளி 1993 நாயகன் ஹரிராஜ்".
4. ↑  "ரெண்டு பாடல்கள்". 2016-11-05 அன்று மூலம் பரணிடப்பட்டது. 2019-02-21 அன்று பார்க்கப்பட்டது.

வெளி இணைப்புகள்
---------------

* ரெண்டு பரணிடப்பட்டது 2007-01-02 at the வந்தவழி இயந்திரம்
**போர்த்துக்கேய மொழி நாடுகளின் சமூகம்** (*Community of Portuguese Language Countries*) அல்லது **போர்த்துக்கேயம் பேசும் நாடுகளின் குமுகம்** (போர்த்துக்கேய மொழி: *Comunidade dos Países de Língua Portuguesa*, ஆங்கிலச் சுருக்கம்: **சிபிஎல்பி**) போர்த்துக்கேய மொழி அலுவல் மொழியாக உள்ள நாடுகளுக்கிடையே நட்புறவு பேணும் அரசுகளுக்கிடை அமைப்பாகும்.

உருவாக்கமும் உறுப்பினர் நாடுகளும்
---------------------------------

போர்த்துக்கேய மொழி நாடுகளின் சமூகம் அல்லது சிபிஎல்பி சூலை 17, 1996 அன்று ஏழு நாடுகளுடன் தொடங்கப்பட்டது: போர்த்துகல், பிரேசில், அங்கோலா, கேப் வர்டி, கினி-பிசாவு, மொசாம்பிக், சாவோ டொமே மற்றும் பிரின்சிப்பி. 2002இல் தனக்கு விடுதலை பெற்ற பிறகு கிழக்குத் திமோர் இதில் இணைந்தது. 

2005இல் லுவாண்டாவில் கூடிய இந்த எட்டு நாடுகளின் பண்பாட்டு அமைச்சர்கள் மே 5ஆம் நாளை *போர்த்துக்கேயம் பேசுவோர் (லூசோபோன்) பண்பாட்டு நாளாக* (போர்த்துக்கேயத்தில் *டயா ட கல்ச்சுரா லூசோபோனா") கொண்டாட முடிவு செய்தனர்.*

சூலை 2006, பிசாவு மாநாட்டில், எக்குவடோரியல் கினியும் மொரிசியசும் இணை நோக்காளர்களாக சேர்க்கப்பட்டனர். தவிர 17 பன்னாட்டு சங்கங்களும் அமைப்புகளும் கலந்தாய்வு நோக்காளர்களாக சேர்க்கப்பட்டுள்ளனர். 

சூன் 2010இல், எக்குவடோரியல் கினி முழுமையான உறுப்பினராக விருப்பம் தெரிவித்தது. சூலை 2010இல் லுவாண்டாவில் நடந்த எட்டாவது மாநாட்டில் எக்குவடோரியல் கினியை உறுப்பினராக ஏற்றுக் கொள்ள முறையான முன் உரையாடல் துவங்கப்பட்டது.

2008இல், செனிகல் இணை நோக்காளராக அனுமதிக்கப்பட்டது.
மே 4 2014 அன்று சப்பான் அலுவல்முறை நோக்காளரானது.

உச்சி மாநாடுகள்
---------------


| மாநாடு | நடத்திய நாடு | நடத்திய நகரம் | ஆண்டு |
| --- | --- | --- | --- |
| I |  போர்த்துகல் | லிஸ்பன் | 1996 |
| II |  கேப் வர்டி | பிரையா | 1998 |
| III |  மொசாம்பிக் | மபூட்டோ | 2000 |
| IV |  பிரேசில் | பிரசிலியா | 2002 |
| V |  சாவோ தொமே மற்றும் பிரின்சிப்பி | சாவோ தோமே | 2004 |
| VI |  கினி-பிசாவு | பிசாவு | 2006 |
| VII |  போர்த்துகல் | லிஸ்பன் | 2008 |
| VIII |  அங்கோலா | லுவாண்டா | 2010 |
| IX |  மொசாம்பிக் | மபூட்டோ | 2012 |
| X |  பிரேசில் | மனௌசு | 2014 |

மேற்சான்றுகள்
-------------

1. ↑  Republic of Mauritius. Prime Minister's Office. Cabinet Decisions taken on 21 July 2006, 
 பரணிடப்பட்டது 2013-10-18 at the வந்தவழி இயந்திரம்
2. ↑  CPLP Associate Observers in CPLP பரணிடப்பட்டது 2008-05-14 at the வந்தவழி இயந்திரம் Official website
3. ↑  "Nota informativa: Missão da CPLP à Guiné Equatorial". CPLP. 3 May 2011. 27 March 2012 அன்று பார்க்கப்பட்டது.
4. ↑  Comunidade dos Países de Língua Portuguesa - Observadores Associados. CPLP. Retrieved on 2013-08-09.
5. ↑
**இராமையன்** என்ற **இராமப்பய்யன்** மதுரை நாயக்க வம்சத்து மன்னர் திருமலை நாயக்கரின் படைத்தளபதியாகப் பணியாற்றியவர். *இராமப்பய்யன் அம்மானை* என்ற நாட்டுக் கதைப்பாடலின் கதைப்பொருள்.

தனிப்பட்ட வாழ்க்கை
------------------

இராமையன் மன்னர் திருமலை நாயக்கரின் படையில் பணியாற்றிய அந்தணர் ஆவார் கத்திச் சண்டையிடும் திறமையால் புகழடைந்த இவர் படிப்படியாக உயர்ந்து நாயக்க மன்னர்களின் படையின் தளபதியாக ஆனார்..

மைசூருக்கு எதிரான போர்
----------------------

இராமையனின் முதல் பெரும்போர் மைசூர் அரசின் படைத்தளபதி *ஹரசுர நந்தி ராசா* என்பவருடன் 1633 ஆம் ஆண்டு நடைபெற்றது. மதுரை நாயக்க அரசின் மீது படையெடுத்து திண்டுக்கல் வரை வந்த ஹரசுர நந்தி ராசாவை இராமையனும் கன்னிவாடி பாளையக்காரர் அரங்கண்ண நாயக்கரும் சேர்ந்து விரட்டி அடித்தனர்.

திருவிதாங்கூர் மீது 1634 - 1635 ஆம் ஆண்டு நாயக்கர் படை தொடுத்த போரிலும் இராமையன் பங்கு பெற்றார்.

இராமநாதபுரத்துக்கு எதிரான போர்
------------------------------

இராமநாதபுரம் *சேதுபதி சடைக்கண்*. இவனுடைய முறைகேடாகப் பிறந்த சகோதரன் *தம்பி* ஆவான். 1639 ஆம் ஆண்டு தம்பி சடைக்கனுக்கு எதிராக புரட்சி செய்து அரசு கட்டிலை அடைய முயற்சித்தான். திருமலை மன்னர் இந்தப் புரட்சி வீரன் தம்பியை ஆதரித்து ஒரு பெரும்படையை இராமையன் தலைமையில் அனுப்பி வைத்தார்.

இந்த மறவர் மண்ணில் சேதுபதியின் மருமகன் *வன்னி* நடத்திய படையுடன் இராமையன் போரிட்டார். போர் ஐந்து மாதங்கள் நடந்தது. வன்னி போரில் தோற்றான். சேதுபதியோ பாம்பன் தீவில் ஓடி ஒளிந்தான் பின்னர் பிடிபட்டு கைது செய்யப்பட்டான்.

*இராமப்பய்யன் அம்மானை*
----------------------

இராமையன் 1639 ஆம் ஆண்டு நடைபெற்ற இந்தப் போரில் காட்டிய வீரம் நாடறிந்த தமிழ் நாட்டுக் கதைப்பாடலான இராமப்பய்யன் அம்மானை கதைப்பொருளாக ஆக்கம் பெற்றுள்ளது.. இந்தக் கதைப்பாடலில் சடைக்கண் தொடக்கத்தில் இராமையனை இழிவாக கேலி செய்கிறான்.

>  சடைக்கனின் பலம் அவருக்குத் தெரியாதா?  
> என்ன நடக்குமென்று அவருக்குத் தெரியாதா?  
> யார் என்னைத் தோற்கடிக்க முடியும்?  
> இங்கு வந்துள்ள அந்த அந்தணனின் கண்களைப் பிடுங்கவிட்டால் நான் எப்படி சடைக்கனாவேன்? நான் எப்படி வீரனாவேன்?  
> நான் எப்படிசடைக்கனாவேன் நான் கோழையல்லவா?  
> அவருடைய தலை குடுமியில் ஒரு தேங்காயைக் கட்டி அதோடு சேர்த்து துண்டுதுண்டாக உடைக்காவிட்டால்  
>  இந்த உலகம் பார்க்க
> 
> 
> 

போர் முடிவுற்ற பின்பு இராமையன் மன்னர் திருமலை நாயக்கருக்கு அடியில் கண்டவாறு செய்தி அனுப்புகிறார்::

>  தங்களை இழிவாகப் பேசியவனை மதுரையின் நுழைவாயிலிலேயே மண்டியிடச் செய்தேன்.  
> இந்த உலகத்தில் உள்ள மன்னர்கள் யாவரும் தங்களைப் பணிந்து அவர்கள் கைகளால் கப்பம் கட்ட வேண்டுமல்லவா?
> 
> 
>

இறப்பு
------

இராமையன் இராமநாதபுரம் போரில் வெற்றி பெற்ற சில நாட்களிலேயே இறந்துவிடுகிறார். இவருடைய மரணம் 1639 ஆம் ஆண்டுக்கும் 1648 ஆம் ஆண்டுக்கும் இடைப்பட்ட காலத்தில் நடந்திருக்க வாய்புள்ளது...

மேற்கோள்கள்
-----------

1. ↑  M. Arunachalam (1976). *Ballad poetry*. Gandhi Vidhyalayam. பக். 133.
2. 1 2 3 4 5 6  Pamela G. Price (1996). *Kingship and Political Practice in Colonial India*. Cambridge University Press. பக். 20. ISBN 0521552478, ISBN 9780521552479. .
3. 1 2 3 4  Pamela G. Price (1996). *Kingship and Political Practice in Colonial India*. Cambridge University Press. பக். 21. ISBN 0521552478, ISBN 9780521552479. .

உசாத்துணைகள்
------------

* R. Sathyanatha Aiyar (1924). *History of the Nayaks of Madura*. Oxford University Press. பக். 120–124. .
இராம் அழுத்தம் புபொப 4402 இல் - கன்னி ஓரை விண்மீன் திரள் (படத்தின் கீழ் இடது). Note the தூசு (பழுப்பு) அண்டத்தின் பின்னால்.
**இராம் அழுத்தம்** *(Rampressure)* என்பது பாய்ம ஊடகத்தின் வழியாக நகரும் ஒரு பொருளின் மீது நெருக்கும் அழுத்தத்தைக் குறிக்கிறது. அப்பொருளின் மீது வலுவான பின்னிழுப்பு விசையை அப்பொருளின் மீது செலுத்துகிறது. இவ்வழுத்தம் இச்சமன்பாட்டில் கொடுக்கப்படுகிறது.

{\displaystyle P={\frac {1}{2}}\rho v^{2}} 

இங்கு P என்பது அழுத்தத்தைக் குறிக்கிறது. p – பாய்மத்தின் அடர்த்தியையும் v – பாய்மத்திற்கும் நகரும் பொருளுக்கும் இடையே உள்ள திசைவேகத்தையும் குறிக்கிறது. உதாரணமாக, பூமியின் வளிமண்டலம் வழியாக பயணம் செய்யும் ஒரு எரிவெள்ளி உருவாக்கும் அதிர்ச்சி அலையை, எரிவெள்ளியின் முன்னுள்ள காற்றில் உண்டாக்கும் அதிவிரைவு அழுத்தம் தோற்றுவிக்கிறது. தொடக்க நிலையில் தோன்றும் அழுத்தம் இராம் அழுத்தம் எனப்படுகிறது. தொடக்கத்தில் இவ்வழுத்தம் காற்றில் வெப்பத்தை ஏற்படுத்துகிறது. பின்னர் இது எரிவெள்ளியைச் சூழ்ந்து அதைச் சூடாக்குகிறது .

கொத்துகளில் உள்ள விண்மீன் பேரடைகள் கொத்து ஊடகங்களின் வழியாகச் நகரும் போது இத்தகைய இராம் அழுத்தத்தை வெளிப்படுத்துகின்றன. விண்மின்களிடை வாயுவில் விண்மீன் பேரடையிலிருந்து நீக்கமடைய போதுமான திறனாக இருக்கும் .

மேற்கோள்கள்
-----------

1. ↑  Relativistic Astrophysics and Cosmology, A Fabian and Lasenby, University of Cambridge Lecture Notes, Michaelmas 2010.
2. ↑  Plait, p.1
3. ↑  Grebel, Gallagher, Harbeck, pp.1-15

* Grebel, Eva K.; Gallagher, John S.; Harbeck, Daniel (2003). "The Progenitors of Dwarf Spheroidal Galaxies". *Astronomical Journal* **125** (4): 1926–1939. doi:10.1086/368363. Bibcode: 2003AJ....125.1926G. .
* Hogg, David W. (2006). "Air resistance". arXiv:physics/0609156.
**பெனாசிர் பூட்டோ மருத்துவமனை (Benazir Bhutto Hospital)** பாக்கித்தான் நாட்டின் இராவல்பிண்டி நகரத்திலுள்ள முர்ரி சாலையில் அமைந்துள்ளது. இராவல்பிண்டி பொது மருத்துவமனை என்ற பெயராலும் இது அழைக்கப்படுகிறது. அடிப்படை மருத்துவம், மனநல மருத்துவம், எலும்பியல், சிறுநீரகம் மற்றும் இருதயவியல் போன்ற துறைகளில் சிகிச்சயையும் கற்பித்தலையும் வழங்கும் பொது மருத்துவமனையாக இம்மருத்துவமனை செயல்படுகிறது. இராவல்பிண்டி மருத்துவக் கல்லூரியுடன் இணைக்கப்பட்டது.   

2007 ஆம் ஆண்டு திசம்பர் மாதம் 27 ஆம் தேதியன்று பெனாசிர் பூட்டோ இங்குதான் இறந்தார்.

வரலாறு
------

பெனாசிர் பூட்டோ மருத்துவமனை 1957 ஆம் ஆண்டு மாவட்ட  மருத்துவமனையாக திறக்கப்பட்டது.

துறைகள்
-------

* மருந்து
* அறுவை சிகிச்சை
* பெண்ணோயியல் & மகப்பேறியல்
* காது மூக்கு தொண்டை
* கண் மருத்துவம்
* நோயியல்
* மனநல மருத்துவம் (மனநல மருத்துவக் கழகமாக மேம்படுத்தப்பட்டது)
* எலும்பியல் அறுவை சிகிச்சை
* சிறுநீரகவியல்
* கதிரியக்கவியல்
* இதயவியல்
* தோல் மருத்துவம்

மனநல மருத்துவத் துறையானது பஞ்சாபில் முதன்முறையாக மனநல மருத்துவக் கழகமாகத் தரம் உயர்த்தப்பட்டுள்ளது. மனநலக் கழகம் மனநலத்திற்கான உலக் சுகாதார மையத்தின் பிராந்திய மையமாகவும் உள்ளது.

மேற்கோள்கள்
-----------

1. ↑  "List of Pakistan Medical Schools". 23 April 2002. 2007-12-29 அன்று மூலம் பரணிடப்பட்டது. 28 August 2020 அன்று பார்க்கப்பட்டது.
2. ↑  "Nine areas in capital sealed after Covid-19 outbreak". 4 June 2020. .
3. ↑  "Punjab government closes down Covid-19 wards in three Rawalpindi hospitals". 12 August 2020. .
4. ↑  "Benazir Bhutto Hospital". Government of the Punjab. 4 March 2020 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* ISNI

 |
| * பா
* உ
* தொ
துனிசியப் போர்த்தொடர் |
| --- |
| தூனிசை நோக்கி ஓட்டம் – ஃபெய்ட் கணவாய் – சிடி பூ சிட் – கேசரைன் கணவாய் – மெடினைன்  – *பியூகிலிஸ்ட்* – எல் கெட்டார் – வாடி அகாரிட் – வல்கன் – ஃபிளாக்சு  – ரெட்ரிபியூசன் |

**ரெட்ரிபியூசன் நடவடிக்கை** (*Operation Retribution*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு கடற்படை நடவடிக்கை. துனிசியப் போர்த்தொடரின் ஒரு பகுதியான இதில், துனிசியாவில் எஞ்சியிருந்த அச்சுப் படைகளுக்கு ஐரோப்பாவுடனான கடல்வழிப் போக்குவரத்தை நேச நாட்டு கடற்படைகள் துண்டித்தன.

மார்ச் 1943ல் வடக்கு ஆப்பிரிக்காவிலிருந்த அச்சுப் படைகள் துனிசியாவின் வடமேற்கு முனையில் சுற்றி வளைக்கப்பட்டன. இறுதிகட்ட தரைப்படைத் தாக்குதலில் அவற்றைப் பலவீனப்படுத்த கடல்வெளியுலும் வான்வெளியிலும் இரு போர் நடவடிக்கைகளை நேச நாட்டுப் படைகள் மேற்கொண்டன. அச்சுப் படைகள் நடுநிலக் கடல் வழியாக ஐரோப்பாவுக்குத் தப்பிச் செல்லாமல் இருக்கவும், அவற்றுக்குத் தேவையான தளவாடங்களும், துணைப்படைகளும் கடல்வழியாக அனுப்பப்படுவதைத் தவிர்க்கவும், ஏப்ரல் மாதம் ஃபிளாக்சு நடவடிக்கையை நேச நாட்டுப் படைகள் மேற்கொண்டன. வடக்கு ஆப்பிரிக்கா-ஐரோப்பாவிடையே பயணிக்கும் அச்சுக் கப்பல்கள் அனைத்தையும் மூழ்கடிக்கவும், வடக்கு ஆப்பிரிக்காவை ஐரோப்பாவிலிருந்து துண்டிக்கவும் மே 8ம் தேதி ரெட்ரிபியூசன் நடவடிக்கை தொடங்கியது.

மே 6ம் தேதி துனிசியாவில் நேச நாட்டுத் தரைப்படைகளின் இறுதிகட்ட தாக்குதலான வல்கன் நடவடிக்கை தொடங்கியது. அச்சுப் படைகள் கடல்வழியாக ஐரோப்பாவுக்குத் தப்பாமல் இருக்க பிரித்தானியக் கடற்படைத் தளபதி ஆண்ட்ரூ கன்னிங்காம் சிசிலி நீரிணையில் பயணிக்கும் அனைத்து அச்சுக் கப்பல்களையும் மூழ்கடிக்க தனது போர்க்கப்பல்களுக்கு உத்தரவிட்டார். ஒரு கப்பல் கூட தப்பக்கூடாதென்று ஆணையிட்டார். பெருமளவில் பிரித்தானிய கடற்படைக் கப்பல்கள் சிசிலி நீரிணையில் குவிக்கப்பட்டன. இதனால் அச்சு கடற்படைகள் துனிசியாவில் சிக்கியிருந்த தங்கள் படைகளைக் கடல்வழியாகக் காலிசெய்ய பெரிய முயற்சிகளை மேற்கொள்ளவில்லை. முயன்ற ஓரிரு கப்பல்களும் நேச நாட்டுப் போர்க்கப்பல்களால் மூழ்கடிக்கப்பட்டன. மே 13ம் தேதி துனிசியாவில் எஞ்சியிருந்த அச்சுப் படைகள் சரணடைந்தன. ரெட்ரிபியூசன் நடவடிக்கை முடிவுக்கு வந்தது.
சிறுவர் முதல் பெரும்புலவர்கள் வரை எண்களைக் கொண்டு விளையாடி மகிழ்வதற்கெனச் சில பாடல்கள், விடுகதைகள் போன்றவற்றை அமைத்திருக்கின்றனர். இவற்றை **எண் விளையாட்டு** என்கின்றனர்.

சிறுவர் விளையாட்டு
------------------

"ஒரு குடந் தண்ணி ஊத்தி ஒரு பூ பூத்தது" என்று ஒன்று முதல் பத்து வரை இருவர் எதிரெதிராக இடைவெளிவிட்டு நின்று கைகளை மேலே தூக்கிக் கோத்துக் கொள்ள அதன் இடைவெளியில் மற்றவன் புகுந்து சொல்லிச் செல்லும் போது பத்தாவது எண் சொல்லப்படும் போது நுழைபவன் பிடித்துக் கொள்ளப்படுவான். பிடிபடாமல் தப்புவது அவன் திறமையைப் பொருத்தது. இப்படி எண்களைக் கொண்டு விளையாடும் விளையாட்டு இன்றும் உள்ளது.

பள்ளிச் சிறுவர் மறை விளையாட்டு
------------------------------

எண் விளையாட்டு (39)
இது ஒரு ஊழ்வலி வேடிக்கை விளையாட்டு.
ஒருவர் பத்துக்குள் ஓர் எண்ணை மறைவாக எழுதி வைத்துக்கொள்வார்.
அது எத்தனை என்று மற்றவர் ஆறு வாய்ப்புகளுக்குள் சொல்லவேண்டும்.
சொல்லிவிட்டால் அவர் எழுதலாம்.
சொல்லாவிட்டால் மீண்டும் எழுதியவரே எழுதுவார்.
சரியாகச் சொன்னதற்கு மட்டும் வெற்றிப்புள்ளி.
கூடிய வெற்றிப்புள்ளிகளை ஈட்டியவர் வெற்றி.

தலையில் எட்டு, இடையில் ஐந்து, கடையில் மை
----------------------------------------

சிறுவர்கள் எண்ணைக் கொண்டு புதிர் அமைத்து விளையாடும் முறையும் முன்பு இருந்திருக்கிறது.

"டா டா டா டா டா டா அது
டா டா டா டா டா டா டா டா டா டா மாட்டை"
என்று சொல்லி விளையாடுவார்கள். இதில் டா எனும் எழுத்து பயன்படுத்தப்பட்ட எண்ணிக்கையைக் கொண்டு புதிருக்கு விடை காண வேண்டும். அதாவது "ஆறுடா அது பத்துடா மாட்டை" என்று சரியான விடையைக் கணிக்க வேண்டும்.

விடுகதை விளையாட்டு
------------------

விடுகதை வழியாகவும் எண் விளையாட்டு இருந்துள்ளது. இதன் மூலம் சிறுவர் சிறுமியர்க்கு எண் பயிற்சியும் அளிக்கப்பட்டுள்ளது.

ஏழும் ஏழும் பதினான்கு சோலைத் தச்சன் செய்த வேலை, அஃது என்ன?
 **விடை: பல்லாங்குழி** 
ஏழும் ஏழுமாகப் பதினான்கு குழிகள் பல்லாங்குழியில் இருக்கும். இதைக் கொண்டு இந்த விடுகதை அமைக்கப்பட்டுள்ளது.

### தமிழ் எண் விளையாட்டு

தமிழ் எண்களை நினைவில் கொள்ளும் விதமாகவும் சில விடுகதைகள் அமைக்கப்பட்டிருக்கின்றன.

"தலையில் எட்டு
இடையில் ஐந்து
கடையில் மை"
எல்லாம் சேர்ந்தால் மேன்மை. அஃது என்ன?

 **விடை: அருமை** 
தமிழ் எண் வடிவத்தில் எட்டாவது எண் வடிவம் ௮, ஐந்தாவது எண் வடிவம் ௫, இவற்றுடன் கடைசியாக மை சேர்த்து விடை காணப்பட்டுள்ளது.

### ஊர் பெயர் விளையாட்டு

ஊரின் பெயரை எண்களைக் கொண்டு விடுகதை வடிவில் அமைத்து விடை காணச் சொல்லும் விளையாட்டும் இருந்திருக்கிறது.

"எட்டெழுத்தில் ஓர் ஊரின் பெயர்
ஒன்றும் இரண்டும் சேரில் செல்வம்
மூன்றும் நான்கும் சேரில் குளம்
மூன்றும் ஐந்தும் ஒன்றும் சேரில் கங்கை
மூன்றும் ஆறும் சேரில் பெருமை
ஏழும் எட்டும் சேரில் பருகு
அஃது என்ன?"
எண்ணை வைத்து எழுத்தைச் சேர்த்து விடை காண வேண்டும். அதாவது திரு, வாவி, வானதி, வான், குடி என இணைத்துப் பின் **திருவாவினன்குடி** என்று விடை காண வேண்டும்.

இலக்கியத்தில் எண் விளையாட்டு
----------------------------

பழந்தமிழ்ச் சிலேடைப் பாடலொன்றில் பின்வருமாறு வருகிறது.

"பூனக்கி ஆறு கால்
புள்ளினத்திற்கு ஒன்பது கால்
ஆனைக்குக் கால் பதினாறு ஆனதே"
இங்கு 

பூனக்கி - பூ + நக்கி = பூச்சியினம்.
ஒன்பது கால் = 9 x 1/4= 2 1/4 = இரண்டு கால்.
கால் பதினாறு = நாலு கால் என விளக்கம் பெறலாம்.

பார்க்க
-------

தமிழர் விளையாட்டுகள் (அண்மைய காலம்)
**யூரி பெல்துமேன்** (*Uri Feldman*) அமெரிக்க நாட்டைச் சேர்ந்த ஓர் இயற்பியலாளராவார். அமெரிக்க கடற்படை ஆராய்ச்சி ஆய்வகத்தில் இவர் பணிபுரிகிறார். 2000 ஆம் ஆண்டில் இந்நிறுவனம் பிளாசுமா இயற்பியல் பிரிவில் பரிந்துரைத்த காரணத்தால் அமெரிக்க இயற்பியல் சமூகத்தில்  பெல்துமேனுக்கு உறுப்பினர் தகுதி வழங்கப்பட்டது.  
மிகவும் கிளர்வடைந்த தனிமங்களின் அணு கட்டமைப்பை ஆய்வு செய்வதற்கான அசல் பங்களிப்பு, அவதானிப்புகளை நடத்துவதற்கான மேம்பட்ட கருவிகளின் வளர்ச்சி மற்றும் அதன் விளைவாக வரும் தரவுகளின் பகுப்பாய்வு மற்றும் விளக்கம்; சூரியனின் வளிமண்டலத்தில் ஆற்றல்மிக்க செயல்முறைகளை ஆய்வு செய்வதற்கு மிகவும் கிளர்வடைந்த தனிமங்களின் இயற்பியலைப் பயன்படுத்தியது போன்றவை யூரி பெல்துமேனுக்கு அமெரிக்க இயற்பியல் சமூகத்தில் உறுப்பினர் தகுதியை பெற்றுத்தர காரணமாக இருந்தன.

மேற்கோள்கள்
-----------

1. ↑  "APS Fellow Archive". *www.aps.org* (ஆங்கிலம்). 2017-04-20 அன்று பார்க்கப்பட்டது.
2. ↑  "APS Fellowship". *www.aps.org* (ஆங்கிலம்). 2017-04-20 அன்று பார்க்கப்பட்டது.
3. ↑  "APS Fellows 2000". *www.aps.org* (ஆங்கிலம்). 2017-04-20 அன்று பார்க்கப்பட்டது.
**யூர்ட்** *(Yurt)* என்பது கம்பளியிலிருந்து தயாரிக்கப்படும் ஒருவகைத் துணியாலான, இடத்துக்கிடம் மாற்றி அமைக்கத்தக்க ஒரு வகை உறையுள் (வீடு) ஆகும். இது நடு ஆசியா மற்றும் மங்கோலியாவில் உள்ள ஸ்டெப்பிப் புல்வெளிகளில் வாழும்  நாடோடி மக்களால் பயன்படுத்தப்படுகின்றது. 

Uzbek துர்க்கிஸ்தானில் உள்ள ஒரு யூர்ட். 1913 ஆம் ஆண்டில் எடுக்கப்பட்ட படம்.

சொற்பொருள்
----------

*யூர்ட்* என்னும் சொல் தொடக்கத்தில் துர்க்கிக் மொழியிலிருந்து பெறப்பட்டது. அம்மொழியில் இச்சொல், *தாய்நிலம்* (homeland) என்ற தொனியில், *குடியிருக்கும் இடம்* (dwelling place) எனப் பொருள்படும். ரஷ்யாவில் இது *யூர்ட்டா* என அழைக்கப்பட்டது. ரஷ்ய மொழியிலிருந்து இச்சொல் ஆங்கில மொழிக்கு வந்தது.

அமைப்பு
-------

மரத் தண்டுகளிலாலான வட்ட வடிவமான சட்டகத்தின் மேல், செம்மறி ஆட்டு உரோமத்திலிருந்து செய்யப்படும் ஒரு வகைத் துணியால் போர்த்தி இவ்வகை வீடுகளை அமைக்கிறார்கள். இவ்வினத்தவர் மேய்ப்பர்கள் ஆதலால் செம்மறி ஆடுகளின் உரோமம் இவர்களுக்கு இலகுவில் கிடைக்கத்தக்க ஒரு பொருளாகும். ஆனால், இதற்குத் தேவையான மரத்தை, இவர்கள் வாழும் மரங்களற்ற புல்வெளிகளில் பெற்றுக்கொள்ள முடியாது என்பதால், இவர்களின் வாழிடங்களுக்குக் கீழ்ப் பகுதிகளில் அமைந்துள்ள பள்ளத்தாக்குப் பகுதிகளில் இருந்து பெற்றுக்கொள்கிறார்கள்.

வீட்டுக்கான சட்டகம், ஒன்று அல்லது இரண்டு சாளர அமைப்பு, கதவு நிலை, கூரைக்கான வளைகள், ஒரு முடி என்பவற்றைக் கொண்டிருக்கும். சில வகை யூர்ட் களில், முடியைத் தாங்குவதற்காக ஒன்று அல்லது அதற்கு மேற்பட்ட எண்ணிக்கையான தூண்களும் அமைந்திருப்பது உண்டு. சட்டகத்தின் மீது பல துண்டுகளாக இருக்கும் கம்பளி வகைத் துணியைப் போர்த்துவர். இதன் மேல் சில சமயங்களில், கிடைப்பதைப் பொறுத்து, *கான்வஸ்* துணியாலும் போர்த்தப்படும். கயிறுகளைப் பயன்படுத்திச் சட்டகத்தை உறுதியாக ஆக்குவர். அமைப்பு, மேலே போர்த்தப்பட்டுள்ள துணியின் பாரத்தால் நிலத்தில் உறுதியாக இருக்கிறது. தேவை ஏற்பட்டால், கூரையின் மையப்பகுதியில் இருந்து பாரமான வேறு பொருட்களைத் தொங்க விடுவதும் உண்டு. யூர்ட்டின் அளவு, நிறை, கூரை மரங்களின் அமைப்பு என்பன இடத்துக்கிடம் வேறுபடுவதையும் காணலாம்.

* மங்கோலிய கெர் (Mongolian ger): கூரைத் தண்டுகளைப் பொருத்தத் தொடங்குதல்மங்கோலிய கெர் (Mongolian ger): கூரைத் தண்டுகளைப் பொருத்தத் தொடங்குதல்
* மங்கோலிய கெர்: கூரைத் தண்டுகள் பொருத்தப்பட்ட பின்.மங்கோலிய கெர்: கூரைத் தண்டுகள் பொருத்தப்பட்ட பின்.
* மங்கோலிய கெர்: மெல்லிய உட் போர்வை போர்த்தப்படுகிறது.மங்கோலிய கெர்: மெல்லிய உட் போர்வை போர்த்தப்படுகிறது.
* மங்கோலிய கெர்: கம்பளிப் போர்வையிடல்மங்கோலிய கெர்: கம்பளிப் போர்வையிடல்
* மங்கோலிய கெர்: வெளிப் போர்வையிடல்மங்கோலிய கெர்: வெளிப் போர்வையிடல்
* மங்கோலிய கெர்: போர்வைகளைக் கட்டி, அமைப்பை நிறைவாக்கல்.மங்கோலிய கெர்: போர்வைகளைக் கட்டி, அமைப்பை நிறைவாக்கல்.
* கசாக்ஸ்தானில் ஷிம்கெண்ட் பகுதியில் உள்ள ஒரு யூர்ட்.கசாக்ஸ்தானில் ஷிம்கெண்ட் பகுதியில் உள்ள ஒரு யூர்ட்.

மேற்கோள்கள்
-----------

1. ↑  Yurts and Mongolian Gers
**யூரிமெடான் சமர்** (*Battle of the Eurymedon*) என்பது ஏதென்சின் டெலியன் கூட்டணியைச் சேர்ந்த கிரேக்க நகர அரசுகள் மற்றும் பாரசீகப் பேரரசான முதலாம் செர்கசுக்கு இடையே நீர் மற்றும் நிலத்தில் நடந்த இரட்டைப் போராகும். இது கிமு 469 அல்லது 466 இல், சின்ன ஆசியாவின் பம்ஃபிலியாவில் உள்ள யூரிமெடன் ஆற்றின் (இப்போது கோப்ரூகி ) முகத்துவாரத்தில் நடந்தது. இது டெலியன் கூட்டணியின் போர்களின் ஒரு பகுதியாகும். மேலும் இது கிரேக்க-பாரசீகப் பெரும் போர்களின் ஒரு பகுதியாகும்.

கிரேக்கத்தின் மீதான முதல் மற்றும் இரண்டாவது பாரசீக படையெடுப்புகளில் (முறையே கி.மு. 492 – 490 மற்றும் 480 – 479 ) கிரேக்க கூட்டணி வெற்றிபெற்றது. தங்கள் மீது போர் தொடுத்த பாரசீகத்துடனான போரைத் தொடர ஏதென்ஸ் மற்றும் ஏஜியன் தீவுகளின் பல நகர அரசுகளுக்கு இடையே டெலியன் கூட்டணி உருவாக்கப்பட்டது. இரண்டாவது படையெடுப்புக்கு முடிவுரை எழுதிய பிளாட்டீயா மற்றும் மைக்கேல் போர்களுக்குப் பிறகு, கிரேக்க நட்பு நாடுகள் செஸ்டோஸ் மற்றும் பைசான்டியம் நகரங்களை முற்றுகையிட்டு தாக்குதலை மேற்கொண்டன. போருக்கான பொறுப்பை பின்னர் டெலியன் கூட்டணி ஏற்றுக்கொண்டது. மேலும் அடுத்த தசாப்தத்தில் ஏஜியன் தீவுகளில் இருந்த பாரசீகத்தின் தளங்களைத் தொடர்ந்து தாக்கப்பட்டன.

கிமு 469 அல்லது 466 இல், பாரசீகர்கள் கிரேக்கர்களுக்கு எதிரான ஒரு பெரிய தாக்குதலுக்காக பெருமளவில் இராணுவத்தையும் கடற்படையையும் திரட்டத் தொடங்கினர். யூரிமெடனுக்கு அருகில் ஒன்று கூடி, ஒவ்வொரு நகரத்தையும் கைப்பற்றி, சின்ன ஆசியாவின் கடற்கரையை நோக்கி நகர்வதை நோக்கமாகக் கொண்டிருந்தனர். இது ஆசிய கிரேக்கப் பகுதிகளை மீண்டும் பாரசீகக் கட்டுப்பாட்டின் கீழ் கொண்டுவரும் திட்டமாகும். இத்திட்டம் நிறைவேறினால் ஏஜியன் கடலில் கிரேக்கர்கள் மீதான கடற்போர் பயணங்களைத் தொடங்குவதற்கு கடற்படைத் தளங்களை பாரசீகர்களுக்கு மீண்டும் உருவாக ஏதுவாகும். பாரசீகத்தின் இந்த ஏற்பாடுகளைக் கேள்விப்பட்ட ஏதெனியன் தளபதி சிமோன் 200 கப்பல்களை எடுத்துக்கொண்டு பம்ஃபிலியாவில் உள்ள ஃபாசெலிசுக்கு வந்தடைந்தார். அந்த நகர அரசு இறுதியில் டெலியன் கூட்டணியில் இணைய ஒப்புக்கொண்டது. இதனால் பாரசீக போர் திட்டத்தின் முதல் நோக்கத்தை திறம்பட தடுக்கப்பது.

சிமோன் பின்னர் யூரிமெடான் அருகே பாரசீகப் படைகளை முன்கூட்டியே தாக்குவதற்காக நகர்ந்தார். ஆற்றின் முகத்துவாரத்தில் பயணம் செய்த சிமோன், அங்கு கூடியிருந்த பாரசீக கடற்படையை விரைவாக விரட்டினார். பாரசீக கடற்படையின் பெரும்பகுதி கரையொதுங்கியது. மேலும் மாலுமிகள் பாரசீக இராணுவத்தின் தங்குமிடத்திற்கு தப்பி ஓடினர். பின்னர் சிமோன் கிரேக்க கடற்படையை தரையிறக்கி பாரசீக இராணுவத்தைத் தாக்கி, அப்படைகளை முறியடித்தார். கிரேக்கர்கள் பாரசீக முகாமைக் கைப்பற்றி, பலரை கைதிகளாக்கி அழைத்துச் சென்றனர். மேலும் 200 பாரசீக போர்க் கப்பல்களை அழித்தார். இந்த அதிர்ச்சியூட்டும் இரட்டைத் தோல்வியானது பாரசீகர்களை பெரிதும் மனச்சோர்வடையச் செய்ததாகத் தெரிகிறது. மேலும் குறைந்தது கிமு 451 வரை ஏஜியன் கடலில் பாரசீக போர் தொடர்களை இந்நிகழ்வு தடுத்தது.

குறிப்புகள்
-----------
**காசோலை அவமதிப்பு** அல்லது **மதிப்பிழந்த காசோலை** (dishonoured cheque) என்பது வங்கி பணம் செலுத்த மறுக்கும் காசோலையைக் குறிப்பதாகும். ஒரு வங்கி காசோலையை ஏற்க மறுப்பதற்குப் பல காரணங்கள் உள்ளன, **போதுமான அளவு நிதி** **இல்லாமை** (NSF) மிகவும் பொதுவான ஒன்றாகும், இது காசோலை எடுக்கப்பட வேண்டிய கணக்கில் போதுமான நிதி இல்லை என்பதைக் குறிக்கிறது. இது **தவறான காசோலை**, **மதிப்பிழந்த காசோலை**, **மறுதலிக்கப்பட்ட** **காசோலை**, **குளிர் காசோலை**, **இரப்பர் காசோலை**, **திரும்பிய உருப்படி** அல்லது **சூடான காசோலை** (hot check) என குறிப்பிடப்படலாம். தொலைந்து போன காசோலைகள் அல்லது மறுதலிக்கப்பட்டவை ஆகியன தாமதமாக பணம் செலுத்துவதுடன் வாடிக்கையாளர்களுடனான உறவையும் பாதிக்கிறது. இங்கிலாந்து, வேல்சு மற்றும் ஆத்திரேலியாவில், இத்தகைய காசோலைகள் பொதுவாக "வழங்குநரைப் பார்க்கவும்" என்று ஒப்புதல் அளிக்கப்படுகின்றன, இது ஏன் செலுத்தப்படவில்லை என்பதற்கான விளக்கத்திற்கு காசோலையை வழங்கும் நபரை தொடர்பு கொள்ள அறிவுறுத்தப்படுகிறது.

மதிப்பிழப்பதற்கான காரணங்கள்
---------------------------

பின்வரும் காரணங்களுக்காக காசோலைகள் மதிப்பிழக்கப்படலாம்,

* காசோலையின் மதிப்பை ஈடுகட்ட, கணக்கில் போதுமான நிதி இல்லாமை.
* கணக்கு வைத்திருப்பவர் காசோலையை செலுத்த வேண்டாம் என்று வங்கிக்கு அறிவுறுத்தியுள்ளார் (நிறுத்தப்பட்ட காசோலை என அழைக்கப்படுகிறது).
* கணக்கு வைத்திருப்பவரின் நிதி முடக்கப்பட்டுள்ளது.
* தவறான காசோலை வழங்கப்பட்டதாலோ, கணக்கு எண்ணை எழுதுவதில் ஏற்பட்ட பிழையினாலோ அல்லது கணக்கு மூடப்பட்டதாலோ, உண்மையில் அவ்வாறான கணக்கு இல்லாமல் இருக்கும் சமயத்தில்.
* காலாவதியானது, காசோலையின் தேதிக்கு முன் பணமாக்கப்பட்டது அல்லது காசோலையின் தேதி தவறாக உள்ளது.
* எண்களில் எழுதப்பட்ட தொகைகளிலும் சொற்களில் உள்ள தொகையிலும் முரண்பாடு இருக்கும் சமயத்தில்.
* மேலெழுதப்பட்டுள்ளது.
* காசோலையில் உள்ள கையொப்பம், கணக்கு வைத்திருப்பவர் அல்லது கணக்கில் அங்கீகரிக்கப்பட்ட கையொப்பமிட்டவரின் கோப்பில் உள்ள கையொப்பத்துடன் பொருந்தாமல் இருப்பது அல்லது காசோலையில் உள்ள MICR பட்டையைத் தொட்டுள்ளது.
* காசோலை சேதமடைந்துள்ளது.

செயல்முறை
---------

வங்கியானது மதிப்பிழக்கச் செய்யும் காசோலையைப் பெற்றால், போதுமான அளவு நிதில் இல்லை என்பதை மேலாளர் மரியாதை நிமித்தமாக வாடிக்கையாளரைத் தொடர்புகொண்டு நிலைமையைப் பற்றி ஆலோசனை கூறலாம். மதிப்பிழப்பதைத் தவிர்க்க வங்கி வாடிக்கையாளரைத் தொடர்பு கொள்ள வேண்டியது கட்டாயம் இல்லை.

சட்டச் சிக்கல்கள்
-----------------

இந்தியாவில், மறுதலிக்கப்பட்ட காசோலை என்பது குற்றச் செயலாகும். செலாவணி முறிச் சட்டம், 1881 இன் படி, இதனால் அவர்களுக்கு அபராதம் அல்லது சிறைத்தண்டனை விதிக்கப்படலாம் அல்லது இரண்டும் விதிக்கப்படலாம்.

சான்றுகள்
---------

1. ↑  Ward, Paul (2010). *Tort Law in Ireland*. Kluwer Law International, 2010. பக். 129. பன்னாட்டுத் தரப்புத்தக எண்:9041133321.. பார்த்த நாள்: 29 September 2017.
2. ↑  "THE NEGOTIABLE INSTRUMENTS ACT, 1881 ACT NO. 26 OF 1881". 1881.
3. ↑  "The legal consequences with bounced cheques! - Yahho India Finance".